OzLabs/hebrew-wiki-articles huggingface dataset:
קיכלי (סוג)

Turdus rufopalliatus
Turdus naumanni
קיכלי (שם מדעי: Turdus) הוא סוג ציפור שיר ממשפחת הקיכליים; בעל מינים רבים, החיים בכל היבשות באזורים שונים.
== מאפיינים ==
עופות אלה גדולים יחסית לציפורי שיר. גודלם מגיע ל־17–33 ס"מ ומשקלם ל־40–175 גרם. הם בעלי מקורים גדולים בצבע צהוב עד חום ורגליים מעט ארוכות. 

הם חיים הן על העצים והן על הקרקע בחיפוש אחר מזון המצוי על הקרקע כמו חיפושיות או תולעים.

מינים רבים של קיכלים מצויים בישראל כשהבולט ביניהם הוא השחרור.

==מינים==
{|
|
* Turdus abyssinicus
* Turdus albicollis
* Turdus albocinctus
* Turdus amaurochalinus
* Turdus assimilis
* Turdus atrogularis
* Turdus aurantius
* Turdus bewsheri
* Turdus boulboul
* Turdus cardis
* Turdus celaenops
* Turdus chiguanco
* Turdus chrysolaus
* Turdus daguae
* Turdus dissimilis
* Turdus eremita
* Turdus eunomus
* Turdus falcklandii
* Turdus feae
* Turdus flavipes
* Turdus fulviventris
* Turdus fumigatus
* Turdus fuscater
* Turdus grayi
* Turdus haplochrous
* Turdus hauxwelli
* Turdus helleri
* Turdus hortulorum
* Turdus ignobilis
|
*קיכלי לבן גבה (Turdus iliacus)
* Turdus infuscatus
* Turdus jamaicensis
* Turdus kessleri
* Turdus lawrencii
* Turdus leucomelas
* Turdus leucops
* Turdus lherminieri
* Turdus libonyanus
* Turdus ludoviciae
* Turdus maculirostris
* Turdus maranonicus
* Turdus menachensis
*שחרור (Turdus merula)
*קיכלי אדום-חזה (Turdus migratorius)
* Turdus mupinensis
* Turdus maximus
*קיכלי חום כנף (Turdus naumanni)
* Turdus nigrescens
* Turdus nigriceps
* Turdus nudigenis
* קיכלי אפור-חזה (Turdus obscurus)
* Turdus obsoletus
* Turdus olivaceofuscus
* Turdus olivaceus
|
* Turdus olivater
* Turdus pallidus
* Turdus pelios
*קיכלי רונן (Turdus philomelos)
*קיכלי אפור (Turdus pilaris)
* Turdus plebejus
* Turdus plumbeus
* Turdus poliocephalus
* Turdus ravidus
* Turdus reevei
* Turdus roehli
* Turdus rubrocanus
*קיכלי שחור גרון (Turdus ruficollis)
* Turdus rufitorques
* Turdus rufiventris
* Turdus rufopalliatus
* Turdus sanchezorum
* Turdus serranus
* Turdus simillimus
* Turdus smithi
* Turdus subalaris
* Turdus swalesi
* Turdus tephronotus
*קיכלי סהרון (Turdus torquatus)
* Turdus unicolor
*קיכלי גדול (Turdus viscivorus)
* Turdus xanthorhynchus
|
|}

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:קיכליים
השירות הפדרלי לפיקוח בתחום הגנת זכויות הצרכן

השירות הפדרלי לפיקוח בתחום הגנת זכויות הצרכן ורווחת האדם (רוסית: Федеральная служба по надзору в сфере защиты прав потребителей и благополучия человека, בקיצור Роспотребнадзор, רוספוטרבנדזור) הוא שמו הרשמי של ארגון אכיפת חוק פדרלי ברוסיה הממונה על הגנת זכויות הצרכנים ברוסיה ואחראי גם לתחום התברואה והגנה ממחלות זיהומיות ונגיפיות, מלחמה במחלות מידבקות ובטרור ביולוגי, תוך שיתוף פעולה עם הסוכנות הביו-רפואית הפדרלית של ממשלת רוסיה ומשרד הבריאות של רוסיה.

זו המקבילה הרוסית למרכזים לבקרת מחלות ומניעתן והמרכז האירופי לבקרת מחלות ומניעתן.

==היסטוריה==

הארגון מהווה תולדה של מספר ארגונים קודמים, ששורשם עוד מתקופת האימפריה הרוסית, כאשר עד 1917 תפקידי השירות נוהלו על ידי מחלקת המשטרה הרפואית במשרד המשטרה.

בשנים 1922–1933 הוקם שירות התברואה והאפידמיולוגיה, שבהמשך הפך לגוף בשם פיקוח התברואה הממלכתי, שהתקיים עד 1950. ב-1963 הוקם השירות הממלכתי לתברואה ואפידמיולוגיה, שהמשיך לפעול גם לאחר התפרקות ברית המועצות. בצמוד לו, בשנים 1993–2004 פעל גם הפיקוח הממלכתי למסחר, פיקוח על איכות המוצרים והגנת זכויות הצרכן.

במרץ 2004, במסגרת הרפורמה הפדרלית שיזם ולדימיר פוטין, גופים אלה אוחדו והוקם השירות הפדרלי לפיקוח בתחום הגנת זכויות הצרכן ורווחת האדם. מאז 2004 זהו הגוף הפדרלי העיקרי למלחמה במחלות מידבקות והוא המקבילה הרוסית למרכז הלאומי האמריקאי למניעת מחלות.

החל מינואר 2020 השירות נדרש לפעול ביתר שאת במסגרת המאבק בהתפרצות נגיף קורונה-ווהאן ואנשיו היו פרוסים בכל נמלי התעופה במדינה. במהלך צעדי הטיפול בהתפרצות נגיף הקורונה ברוסיה נערכו למעלה מ-51 מיליון בדיקות. הארגון פעל בשיתוף פעולה עם משרד הבריאות של רוסיה וממשלת רוסיה להקמת מטה מבצעי לשיתוף פעולה של גופי הרשות המבצעת שנוצר ב-27 בינואר 2020 על מנת לפתח אמצעים למניעת ייבוא והתפשטות של זיהום נגיף הקורונה בפדרציה הרוסית והושק אתר אינטרנט אינפורמטיבי בנושא המאבק בנגיף בשם [https://xn--80aesfpebagmfblc0a.xn--p1ai/ StopCoronavirus.rf] (Стопкоронавирус.рф).

== ראשי הארגון ==
ראש הארגון מכונה "רופא התברואה הממלכתי הראשי של רוסיה" (Главный государственный санитарный врач Российской Федерации).
{| class="wikitable"
! # !! שם !! תחילת הכהונה !! סיום הכהונה
|-
|1. ||גנאדי אונישצ'נקו|| 12 במרץ 2004 || 23 באוקטובר 2013
|-
|2. ||אנה פופובה|| 23 באוקטובר 2013 ||
|-
|}

== ראו גם ==

== קישורים חיצוניים ==

* 

* [http://www.fcgsen.ru/ האתר הרשמי של המרכז הפדרלי להיגיינה ואפידמיולוגיה]
* [http://www.crie.ru/ האתר הרשמי של מרכז המחקר המדעי והמכון לאפידמיולוגיה של הארגון]

קטגוריה:רוסיה: ארגוני בריאות ורפואה
קטגוריה:רוסיה: רשויות פיקוח
קטגוריה:ממשלת רוסיה
קטגוריה:מגפת הקורונה ברוסיה
סביליה אתלטיקו

סביליה אתלטיקו קלוב (בספרדית: Sevilla Atlético Club) היא קבוצת המילואים של מועדון הכדורגל סביליה, המשחקת בליגה הספרדית השלישית ומקיימת את משחקי הבית שלה באצטדיון וייחו נרביון, המכיל 6,000 מקומות ישיבה.

קבוצות המילואים בספרד משחקות באותו מבנה הליגות כמו כל שאר הקבוצות, ולא במבנה מיוחד לקבוצות מילואים. עם זאת, קבוצות מילואים לא יכולות לשחק באותה ליגה שבה משחקת קבוצת האם שלה. לכן, סביליה אתלטיקו אינה יכולה לעלות ללה ליגה, שבה קבוצת האם, סביליה משחקת. קבוצות המילואים גם אינן משתתפות בגביע המלך.

==היסטוריה==
סביליה אתלטיקו נוסדה בשנת 1958, והתקדמה במהירות עד שהגיעה לטרסה דיוויסן, שאז הייתה הליגה השלישית בחשיבותה, וזכתה בה שנתיים רצופות ב-1961 ו-1962, וגם שיחקה בעונת בסגונדה. אחרי שלוש שנים בליגות האזוריות בתחילת שנות השבעים, חזרה הקבוצה לליגה השלישית בשנת 1976.

בשנת 1977 הוקמה הסגונדה ב' כליגה השלישית החדשה, וסביליה אתלטיקו בילתה בה ובליגה הרביעית את השנים הבאות. בשנת 1991, המועדון שינה את שמו לסביליה ב'. בשנת 1999 סביליה ב' העפילה לשלב המינויים בפלייאוף העלייה לאחר שסיימה במקום השני בבית 4, אך היא לא עברה את השלב, ולא העפילה לשלב הנוקאאוט. בעשור הבא, השתתפה הקבוצה שלוש פעמים בפלייאוף העלייה, אך בכל שלושת הפעמים היא לא עלתה ליגה. עם זאת, בעונת , לאחר ניצחון בגמר פלייאוף העלייה 1-0 בסיכום שני המשחקים נגד בורגוס, חזרה הקבוצה לליגה השנייה לאחר יותר מ-40 שנות היעדרות. בשנת 2006, שונה שם הקבוצה בחזרה לסביליה אתלטיקו.

אחרי שתי עונות בליגה השנייה, וסיום במקום תשיעי בעונה הראשונה, ועונה שבא המאמן מנואל חימנס עבר לאמן את קבוצת האם בלה ליגה, סביליה אתלטיקו ירדה בחזרה לליגה השלישית. סביליה אתלטיקו סיימה את עונת במקום השלישי בבית 4 והעפילה לפלייאוף העלייה, בו היא ניצחה את ליידה 5-4 בפנדלים, וחזרה לסגונדה לאחר 7 שנים בליגה השלישית.

==עונות==
* לה ליגה: 0 עונות.
* הליגה הספרדית השנייה: 5 עונות. (כולל עונת 2017/18)
* הליגה הספרדית השלישית: 28 עונות.
* הליגה הספרדית הרביעית: 24 עונות. 
* ליגות אזוריות: 3 עונות.

==שחקנים נבחרים==

==קישורים חיצוניים==
* 

קטגוריה:קבוצות כדורגל ספרדיות
קטגוריה:קבוצות מילואים
קטגוריה:סביליה (כדורגל)
קטגוריה:קבוצות כדורגל שהוקמו ב-1958
קוצנית מקור צהובת-שת

קוצנית מקור צהובת-שת (שם מדעי: Acanthiza chrysorrhoa) היא מין של ציפור שיר אוסטרלית ממשפחת אכנתיזיים.
== מאפיינים ==
זוהי ציפור קטנה שאורכה 9.5–12 ס"מ ומשקלה עד 9 גרם. בעלת נוצות חומות בהירות עם בטן צהובה, זנב בהיר ובקצהו אזור צהוב. הראש לבן והכיפה שחורה ומנוקדת בלבן. המקור קטן ומותאם לתפיסת עצמים קטנים. 

ציפור זו מצויה מדרום מזרח אוסטרליה ועד טסמניה. היא מצויה ביערות פתוחים, שדות, סוואנות, מישורים פתוחים, ביצות ויערות אך לא במדבר. היא ניזונה מפרוקי רגליים שונים כמו חיפושיות, זחלים או עכבישים אותם היא תופסת בין העלים והענפים או על הקרקע.

הציפור בונה קן על הענפים של האקליפטוס ושל עצים נוספים ומכינה קן נוסף מעליו ואת הקן האמיתי מסתירה. הקן הנוסף נבדק על ידי שודדי ביצים כמו עורבים, עורבני הפעמון ועורבני אוסטרלי, מינים של דבשניים ועופות נוספים וכן נחשים ופוסומים. היא מופרעת גם על ידי קוקיות המנסות להטיל ביצים בקינה.

==קישורים חיצוניים==

== הערות שוליים ==

קטגוריה:אכנתיזיים
קטגוריה:אוסטרליה: עופות
יום הים (יפן)

יום הים (ביפנית: Umi no Hi ,海の日), הידוע גם בשם "יום האוקיינוס" או "יום הימאות", הוא יום חג לאומי ביפן הנחגג ביום שני השלישי בחודש יולי. מטרת החג היא להודות על נדיבותו של האוקיינוס ולהוקיר את חשיבות האוקיינוס ליפן כאומה השוכנת על אי.

אנשים רבים מנצלים את החג ואת מזג האוויר הקיצי לצאת לטיול לחוף. כמו כן נערכות חגיגות נוספות הקשורות לאוקיינוס. התאריך פחות או יותר עולה בקנה אחד עם סוף עונת הגשמים ברוב החלקים של יפן.
הספינה מייג'י מארו משמשת כמוזיאון ומוצגת באוניברסיטה ללימודים ימיים וטכנולוגיה ב[[טוקיו ]]

בטלוויזיה משודרות תוכניות מיוחדות דוגמת "Old Enough!}}" בערוץ NTV.

== היסטוריה ==
היום היה ידוע בתור יום זיכרון הים (umi no kinen bi ;海の記念日)
עד 1996. שר התקשורת שוזו מוראטה ייעד את היום ב-1941 להנציח את הקיסר מוצוהיטו ואת מסעו ב-1876 במייג'י מארו , ספינת ברזל שנבנתה בסקוטלנד בשנת 1874. המסע כלל טיול סביב אזור טוקוהו,  סיור בסירה במגדלור באאומורי, ועצירה קצרה בהקודאטה לפני החזרה ליוקוהמה ב-20 ביולי באותה שנה. עם זאת, היום לא נקבע כחג לאומי עד שנת 1995, אז היום הפך לחג הראשון בחודשי הקיץ.

היום נחגג לראשונה ב-20 ביולי 1996, אך החקיקה במסגרת יום שני שמח העבירה את התאריך ליום שני השלישי של חודש יולי החל משנת 2003.

==הערות שוליים==

קטגוריה:יפן: חגים לאומיים
בז מאוריציוס

בז מאוריציוס (שם מדעי: Falco punctatus) הוא עוף דורס ממשפחת הבזיים המצוי בטבע רק באי מאוריציוס שבאוקיינוס ההודי.

אורכו של הבז 26-30 ס"מ ומשקלו עד 250 גרם. מוטת כנפיים יכולה להגיע לאורך 45 ס"מ ובניגוד לשאר הבזים הכנפיים מעוגלות. הוא בעל גוף לבן מנומר בשחור עם כנפיים ופלג גוף עליון חומים-כתומים והראש חיוור יותר ובעל פס אפור סביב עיניו הגדולות הצהובות. המקור שחור. בז זה יכול להגיע לגיל 13 בשביה.

הבז מעופף ברחבי היערות של האי בחיפושיו אחר טרף כמו שממיות, עופות קטנים, שפיריות, צרצרים ותיקנים. הוא תופס את הטרף עם טפריו הגדולות ומקורו המעוקל.

הבז מצוי בסכנת הכחדה עקב הפגיעה באזורי מחייתו - יערות האי וכן מהבאת מינים פולשים כמו נמיות וחתולים הטורפים אותם ואת ביציהם. רבים מהבזים החיים כיום נמצאים באתרי שימור בהם מגדלים אותם שומרי טבע ועוזרים לאוכלוסייה להתווסת. בז זה עדיין מצוי בסכנת הכחדה כמו עופות אחרים ממאוריציוס.

==קישורים חיצוניים==

== הערות שוליים ==

קטגוריה:בעלי חיים שתוארו ב-1821
קטגוריה:בזיים
קטגוריה:מאוריציוס: מינים אנדמיים
קטגוריה:מאוריציוס: עופות
קטגוריה:טקסונים שתוארו בידי קונרד יאקוב טמינק
יונה ורודה

יונה ורודה (שם מדעי: Nesoenas mayeri) היא מין ממשפחת היוניים החיה באי מאוריציוס שבאוקיינוס ההודי. היא נמצאת בסכנת הכחדה. יונה זו נתמעטה משנת 1991 וחשבו שהיא נכחדה כמעט והייתה על סף הכחדה. כיום היא ניצלה מהכחדה מוחלטת אך עדיין מצויה בסכנה.
== מאפיינים ==
אורכה של היונה 38-36 ס"מ ומשקלה עד 340 גרם. היא בעלת גוף לבן, רגליים ורודות, כנפיים כהות ומקור ורוד. העין גדולה וצהובה אך סביבה צבע אדום. 

היונה מצויה ברחבי האי מאוריציוס ביערות הגשם וחיה בין הענפים. היא פעילה ביום ואוכלת פירות, גרגירים וזרעים. 

היונה מצויה בסכנה בטבע עקב הבאת מינים פולשים כמו חתולים, חולדות, נמיות וקופי מקוק הטורפים את הביצים והגוזלים והבאת מיני צמחים המתחרים במיני הפירות אותם אוכלת היונה. גם השמדת יערות האי הביאו את היונה לסכנה גדולה. רק 2% מהיער המקורי של מאוריציוס נותר כיום.

==קישורים חיצוניים==

== הערות שוליים ==

קטגוריה:יוניים
קטגוריה:מאוריציוס: מינים אנדמיים
קטגוריה:מאוריציוס: עופות
דונלד פייגן

דונלד ג'יי פייגן (באנגלית: Donald Jay Fagen; נולד ב-10 בינואר 1948) הוא מוזיקאי אמריקאי הידוע בעיקר בתור מייסד, סולן וקלידן להקת סטילי דן.
== קורות חייו ==
פייגן נולד בניו ג'רזי להורים יהודים. כילד התעניין במוזיקת רוק ו-R&B. בגיל 11 החל להתעניין בג'אז, ומאוחר יותר במוזיקת נשמה, פאנק ומוטאון. לטענתו, עם התעניינותו בג'אז הפך ל"סנוב": "איבדתי עניין ברוק נ' רול והתחלתי לפתח אישיות אנטי-סוציאלית".

בשנת 1965 נרשם פייגן ללימודי ספרות אנגלית בבארד קולג'. בבארד הוא פגש את המוזיקאי וולטר בקר, איתו הקים ב-1970 את להקת סטילי דן. בקר ופייגן היו חברי הלהקה הקבועים וכתבו את כל שיריה, כאשר בקר שימש כבסיסט וגיטריסט ופייגן כסולן וקלידן.

החל משנת 1982, לאחר שסטילי דן התפרקה, הוציא פייגן אלבומי סולו מצליחים. בין אלבומים אלה ניתן למנות את The Nightfly (1982), אשר זכה למעמד של אלבום פלטינה הן בארצות הברית והן בבריטניה והיה מועמד לשבעה פרסי גראמי. מאז איחודה של סטילי דן ב-1993 ועד מותו של וולטר בקר ב-2017 הופיעו פייגן ובקר זה לצד זה באופן קבוע. הוא דודן של השחקן אלן רוזנברג 

==דיסקוגרפיה==
אלבומי סולו
*(1982) 
*(1993) 
*(2006) 
*(2012) 

אלבומים עם סטילי דן
*(1972) 
*(1973) 
*(1974) 
*(1975) 
*(1976) 
*(1977) 
*(1980) 
*(2000) 
*(2003) 

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מוזיקאים יהודים אמריקאים
קטגוריה:מוזיקאי רוק
קטגוריה:זמרי רוק אמריקאים
קטגוריה:יהודים זוכי פרס גראמי
קטגוריה:חברי היכל התהילה של הרוק אנד רול
קטגוריה:בוגרי בארד קולג'
קטגוריה:אמריקאים שנולדו ב-1948
חברים מהקולג'

חברים מהקולג (באנגלית: Friends from College) היא סדרה קומית אמריקאית מקורית של Netflix, שיצרו ניקולאס סטולר ופרנססקה דלבנקו. העונה הראשונה הכילה שמונה פרקים, ועלתה ב־14 ביולי 2017. העונה השנייה הכילה שמונה פרקים, ועלתה ב־11 בינואר 2019. הסדרה עוסקת בשישה חברים בשנות ה־40 לחייהם שלמדו באוניברסיטת הרווארד. בפברואר 2019 בוטלה הסדרה לאחר שתי עונות.

בישראל הסדרה זמינה לצפייה דרך נטפליקס.

==דמויות==
===ראשיות===
*אית'ן טרנר (קיגן־מייקל קיי) – סופר מוערך, אך לא מצליח במיוחד מבחינה כלכלית. בן זוגה של ליסה. מנהל רומן עם סאם.
*ליסה טרנר (קובי סמולדרס) – עורכת דין בקרן גידור, אשתו של איתן.
*סמנת'ה סלמוניקו (אנני פארסי) – מעצבת פנים, בעלת האמצעים מבין החבורה. נשואה לג'ון, ולהם שני ילדים. מנהלת רומן עם איתן. 
*ניק (נאט פקסון) – מנהל אורח חיים נהנתני, וחי על חשבון קרן נאמנות. יצא בעבר עם ליסה.
*מקס אדלר (פרד סבאג') – סוכן ספרותי. ידידו הטוב של איתן. בן זוגו בתחילת הסדרה הוא פליקס.
*מריאן (ג'יי סו פארק) – מחזאית היפית.
===משנה===
*ד"ר פליקס רוזנהיים (בילי אייכנר) – גינקולוג, בן זוגו של מקס. 
*ג'ון דלמינקו (גרג גרמן) – בעלה של סמנת'ה.

==ביקורת==
הסדרה קיבלה באתר Rotten Tomatoes דירוג של 24%, המתבסס על 62 ביקורות עם ציון ממוצע של 4.8/10. באתר מטקריטיק קיבלה הסדרה ציון של 44 מתוך 100, בהתבסס על 31 מקורות.

== קישורים חיצוניים ==
* 

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:תוכניות להט"ב אמריקאיות
קטגוריה:נטפליקס: תוכניות וסדרות
קטגוריה:תוכניות טלוויזיה שמתרחשות בניו יורק
יום מנדלה

יום נלסון מנדלה הבינלאומי (או יום מנדלה) הוא יום בינלאומי שנתי לכבודו של נלסון מנדלה, הנחגג כל שנה ב-18 ביולי, יום הולדתו של מנדלה. היום הוכרז באופן רשמי על ידי האו"ם בנובמבר 2009, כאשר יום מנדלה הראשון של האו"ם התקיים ב-18 ביולי 2010. עם זאת, קבוצות אחרות החלו לחגוג את יום מנדלה ב-18 ביולי 2009.

ב-27 באפריל 2009, הזמינו סדרת הקונצרטים 46664, וקרן נלסון מנדלה את הקהילה העולמית להצטרף אליהם בתמיכה לקיום יום מנדלה רשמי. יום מנדלה אינו יום חג כללי, אלא יום לכבוד מורשתו של נלסון מנדלה, נשיא דרום אפריקה לשעבר, והערכים שלו, דרך התנדבות ועבודות שירות.

יום מנדלה הוא יום קריאה לפעולה עולמי אשר מציין את הרעיון כי לכל אדם יש את הכוח לשנות את העולם, ואת היכולת להשפיע.

המסר של הקמפיין של יום מנדלה הוא:
: "נלסון מנדלה נלחם עבור צדק חברתי במשך 67 שנים. אנחנו מבקשים מכם להתחיל עם 67 דקות."
: "יהיה לנו לכבוד אם יום כזה יכול לשמש לכך שאנשים ברחבי העולם יחברו יחד כדי להילחם בעוני ולקדם את השלום, את ההתפייסות ואת הגיוון התרבותי," על פי הצהרה שנאמרה בשם מנדלה.
כדי לסמן את הציון העולמי הראשון של יום מנדלה ב-18 יולי 2009, יום הולדתו ה-91 של מנדלה, סדרת הקונצרטים 46664 וקרן נלסון מנדלה ארגנו סדרה של אירועים סדרה חינוכיים, תערוכת אומנות, גיוס כספים, ואירועי התנדבות שקדמו לקונצרט באולם המוזיקה רדיו סיטי ב-18 ביולי. בנובמבר 2009, העצרת הכללית של האו"ם הכריזה באופן רשמי על 18 ביולי כ"יום נלסון מנדלה הבינלאומי".

== ראו גם ==
צוות של MONUSCO מנקה חלק מבית החולים הכללי "גומא" ברפובליקה הדמוקרטית של קונגו ביום מנדלה ב-2012
* עבודות שירות
* יום מעשים טובים
* יום מרטין לותר קינג

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אירועים בחודש יולי
קטגוריה:נלסון מנדלה
קטגוריה:נדבנות
קטגוריה:מינהל ציבורי
קטגוריה:התנדבות
קטגוריה:מועדים בין-לאומיים
אדוארד קלאם-גאלאס

הרוזן אדוארד קלאם-גאלאס (בגרמנית: Eduard Graf Clam-Gallas; 14 במרץ 1805 - 17 במרץ 1891) היה מפקד בכיר בצבא האימפריה האוסטרית במהלך מלחמת אוסטריה-סרדיניה ומלחמת אוסטריה–פרוסיה.

==ביוגרפיה==
קלאם-גאלאס נולד בפראג ב-14 במרץ 1805. אביו היה הרוזן כריסטיאן כריסטוף קלאם-גאלאס (1771–1838), שהתפרסם כאחד מפטרוניו של בטהובן. אמו הייתה הרוזנת ג'וזפין קלארי-אלדרינגן (1777–1828). ב-1823 הוא התגייס לצבא האימפריה האוסטרית, וב-1831 כבר החזיק בדרגת ריטמייסר ברגימנט הקירסירים ה-1. ב-1835 הועלה לדרגת מיור, ב-1840 לדרגת אוברסט וב-1846 לדרגת גנרל מיור. באותה שנה מונה למושל הכללי של עיר הולדתו, פראג. ב-1848 קיבל פיקוד על בריגדה ולחם עמה במלחמת העצמאות האיטלקית הראשונה כחלק מהכוח של הפלדמרשל רדצקי. יחידתו הפגינה אומץ לב בקרבות סנטה לוצ'יה, גויטו וקוסטוצה. לאחר המלחמה הועלה קלאם-גלאס לדרגת לוטננט פלדמרשל וקיבל את העיטור הצבאי של מסדר מריה תרזה. ב-1849 מונה למפקד קורפוס טרנסילבניה של הצבא האוסטרי. הוא השתתף עם הקורפוס בהצלחה בדיכוי המרד ההונגרי. 

ב-1850 קיבל את הפיקוד על הקורפוס הבוהמי ה-1, וב-1859 השתתף עמו במלחמת אוסטריה-סרדיניה, בקרבות סולפרינו ומגנטה. הקורפוס שלו לא הפגין ביצועים מרשימים במיוחד, אולם למרות זאת הוא הועלה לדרגת גנרל חיל הפרשים לאחר המלחמה. ב-1861 נעשה חבר בבית הלורדים האוסטרי. במהלך מלחמת אוסטריה–פרוסיה ב-1866, הוא נחל תבוסה משפילה בקרב גיצ'ין מידי כוח פרוסי שהיה קטן בהרבה מהכוח שלו. הוא נשפט בפני בית דין צבאי, זוכה, אולם נאלץ לפרוש מהצבא. הוא פרש לאחוזותיו בבוהמיה, ונפטר בווינה ב-17 במרץ 1891, שלושה ימים לאחר יום הולדתו ה-86.

==משפחתו==
ב-1850 הוא נשא לאשה את קלוטיד פון דיטרשטיין (1828-1899), בתו של הנסיך יוזף-פרנץ פון דיטרשטיין (1798-1858) וגיסתו של הפוליטיקאי החשוב אלכסנדר פון מנזדורף-פואילי (1813-1871). היה להם בן אחד פרנץ , ושתי בנות; אדוארדין וקלוטיד.

==קישורים חיצוניים==

* אדוארד קלאם-גאלאס מתוך הספר Biographisches Lexikon des Kaiserthums Oesterreich 
* אדוארד קלאם-גאלאס מתוך הביוגרפיה הגרמנית הכללית 

קטגוריה:גנרלים אוסטרו-הונגרים
קטגוריה:אנשי צבא אוסטרים
קטגוריה:אבירי מסדר גיזת הזהב
קטגוריה:אוסטרים שנולדו ב-1805
קטגוריה:נפטרים ב-1891
פליקס המרין

פליקס תאודור המרין (בשוודית: Felix Teodor Hamrin; 14 בינואר 1875 – 27 בנובמבר 1937) היה פוליטיקאי שוודי שכיהן כמנהיג מפלגת המחשבה החופשית וכראש ממשלת שוודיה בחודשים אוגוסט-ספטמבר 1932.

==חייו==
פליקס המרין נולד בעיירה מונסטרוס (Mönsterås) שבמחוז קאלאמר. אביו היה סוחר בעורות. בשנת 1900 נשא פליקס לאישה את אליזבת "ליזי" פניקוק ויחד הם הביאו לעולם שבעה ילדים.

לאחר שסיים את לימודיו בבית הספר למנהל עסקים בגטבורג, הוא ניהל בין השנים 1903 – 1930 בית מסחר סיטונאי בינשפינג. בגיל 37 הוא נבחר לריקסדאג (הפרלמנט השוודי) ובממשלתו של קרל גוסטב אקמן הוא שימש כשר המסחר בין השנים 1926 – 1928 וכשר האוצר בין השנים 1930 – 1932. כאשר נאלץ איקמן להתפטר זמן קצר לפני הבחירות של שנת 1932 עקב שערוריית קרוגר, מונה המרין לראש ממשלה תחתיו. הוא התפטר לאחר הבחירות בשל ההפסד הקשה שנחלה מפלגת המחשבה החופשית. תקופת כהונתו ארכה 50 יום בלבד ובכך הוא היה לראש הממשלה שכהונתו הייתה הקצרה ביותר בהיסטוריה של שוודיה.

לזמן קצר הוא כיהן כמנהיג המפלגה לאחר איקמן ובמפלגה העממית הליברלית החדשה עד לבחירת מנהיג חדש בינואר 1935. כמו כן הוא שימש כמושל מחוז ינשפין בין השנים 1930–1937. משימותיו הפוליטיות החשובות ביותר היו ההתמודדות עם ההשפעות הכלכליות של השנים הראשונות של השפל הגדול בשוודיה באמצעות נקיטת צעדים כלכליים משמעותיים ולמתן את השפעותיה של שערוריות קריגר.

פליקס המרין מת בינשפין ב-27 בנובמבר 1937.

==קישורים חיצוניים==

* [http://xn--fretagsamheten-vpb.se/entreprenorer/felix-hamrin/ Företagsamheten - Felix Hamrin] 

קטגוריה:ראשי ממשלת שוודיה
קטגוריה:שרי ממשלת שוודיה
קטגוריה:חברי הריקסדאג

קטגוריה:ילידי 1875
קטגוריה:שוודים שנפטרו ב-1937
אזרחים תומכי אשכול

אזרחים תומכי אשכול או את"א הייתה תנועה ציבורית אזרחית שפעלה ב-1965, לקראת הבחירות לכנסת השישית ופעלה במפגני תמיכה ציבורית בראש הממשלה לוי אשכול ובמסגרת הפוליטית החדשה של המערך לאחדות פועלי ארץ ישראל. הקמתה ופעולתה של את"א הייתה תופעה ראשונה מסוגה בישראל של תנועת תמיכה פוליטית, אך באותה עת תנועה שאיננה מפלגתית ולא הייתה קשורה במוסדות מפא"י. אישי ציבור רבים פעלו במסגרת את"א להבעת תמיכה באשכול, כשהם אינם קשורים במוסדות המפלגה.

התנועה הוצגה לציבור במסיבת עיתונאים שנערכה ב-9 באוגוסט 1965, כשלושה חודשים לפני הבחירות.

אברהם עופר טען בריאיון לעיתונות כי הוא הגה את הרעיון בראשית 1965 למקרה שיחול פילוג במפלגה. לאחר פרישתו של דוד בן-גוריון והקמת רפ"י, ניתן האות להקמת התנועה. על ידי מסגרות את"א התאפשר למערך להתהדר ברשימות תומכים שהאירו היבטים אשר היו זקוקים לחיזוק. כך, בעוד אל רפ"י הצטרפו בכירי מפא"י המזוהים עם תחום הביטחון (דוד בן-גוריון, שמעון פרס ומשה דיין), באמצעות את"א סחפה מפא"י את דעת הציבור עם פרסומים ותעמולה סביב חברי תנועה עתירי ניסיון ביטחוני שהביעו אמונם בלוי אשכול, כמו חיים לסקוב, מרדכי מקלף, אברהם בן-ארצי, אליהו בן חור ואחרים. 

לשורות התנועה הצטרפו במהלך תקופת הבחירות כ-11 אלף אזרחים והיא פעלה באמצעות רכזים וועדות אזוריות לארגון אירועי הסברה, תעמולה ומפגני תמיכה. אנשי ציבור רבים הצטרפו גם הם ונתנו את שמם לצורכי פרסום תמיכתם, בהם דן בן אמוץ, אורי זוהר, חיים חפר, דליה רביקוביץ, מקס ברוד ויהודה בורלא. התנועה גם פרסמה מודעות תמיכה באשכול.

"דבר", שנמצא בשליטתה של מפא"י, מפלגתו של אשכול, הרבה לפרסם ידיעות המצביעות על הצלחת את"א ומאמרי תמיכה באת"א, ואילו "על המשמר", ביטאונה של המפלגה היריבה מפ"ם, תקף את את"א.

בסיום מערכת הבחירות חדלה את"א מלהתקיים.

==חברי תנועה בעלי שם==

==קישורים חיצוניים==
* 
* 

==הערות שוליים==

קטגוריה:תנועות פוליטיות
קטגוריה:לוי אשכול
קטגוריה:1965 בישראל
קטגוריה:תעמולת הבחירות לכנסת
לודוויג ויקטור, ארכידוכס אוסטריה

לודוויג ויקטור, ארכידוכס אוסטריה (בגרמנית: Ludwig Viktor Joseph Anton von Österreich; 15 במאי 1842 – 18 בינואר 1919) היה אריסטוקרט אוסטרי, אחיהם של פרנץ יוזף הראשון, קיסר אוסטריה ומקסימיליאן הראשון, קיסר מקסיקו.

==ביוגרפיה==
לודוויג ויקטור נולד בארמון הופבורג שבווינה ב-15 במאי 1842. אביו היה פרנץ קרל, ארכידוכס אוסטריה, בנו של פרנץ השני, קיסר האימפריה הרומית הקדושה. אמו הייתה סופי, נסיכת בוואריה בתו של מקסימיליאן הראשון יוזף, מלך בוואריה. אחיו הגדולים שנתיים לפני לידתו, מתה אחותו מריה אנה בת הארבע, ועוד באותה שנה ילדה אמו ילד מת. אחיו הגדולים של לודוויג ויקטור אשר שרדו היו פרנץ יוזף, לימים פרנץ יוזף הראשון, קיסר אוסטריה, ומקסימיליאן, לימים מקסימיליאן הראשון, קיסר מקסיקו. וכן קרל לודוויג, ארכידוכס אוסטריה.

מכיוון שהיה צעיר הבנים, היה לודוויג ויקטור גם המפונק שבהם. במהלך מהפכות אביב העמים ב-1848, נאלצה המשפחה לברוח מווינה לאינסברוק ואז לאולומואוץ. כשגדל, הוא התגייס לצבא, ומכיוון שאחיו היה הקיסר, מונה למפקח הכללי של חיל הרגלים. עם זאת, לא הייתה לו שום כוונה להתערב בפוליטיקה. הוא התנגד לשאיפותיו של אחיו מקסימיליאן במקסיקו, ודחה את הצעתו להינשא לנסיכה איזבל בתו של פדרו השני, קיסר ברזיל. גם אמו ניסתה להשיא אותו, והציעה לו את אחייניתה סופיה שרלוטה, נסיכת בוואריה, אחותה הצעירה של הקיסרית סיסי. עם זאת, לודוויג ויקטור נשאר רווק כל חייו ובמקום זאת התרכז בבניית אוסף האומנות שלו. הוא בנה לעצמו את "ארמון לודוויג ויקטור" בכיכר שוורצנברגפלאץ בווינה. הוא הרבה להסתבך בשערוריות, עד שאחיו הקיסר נאלץ לאסור עליו לשהות בווינה. 

הוא פרש לארמון בזלצבורג, שם חי את שארית חייו כפילנתרופ וכפטרון אמנות. הוא נפטר ב-18 בינואר 1919 בגיל 76. הוא היה אחרון נכדיו של פרנץ השני, קיסר האימפריה הרומית הקדושה.

==אילן יוחסין==

==קישורים חיצוניים==

* 

קטגוריה:בית הבסבורג
קטגוריה:אנשי מלוכה להט"בים
קטגוריה:ילידי 1842

קטגוריה:נפטרים ב-1919
פזאי הבקר

פזאי הבקר (שם מדעי: Molothrus) הוא סוג של ציפורי שיר ממשפחת הפזאיים החיים ביבשת אמריקה.

עופות אלה מגיעים לאורך 185–200 ס"מ והם בעלי אפור עד כחול כהה ושחור, ולכמה מינים עורף אדמוני. הם בעלי מקור לבן עד אפור קצר ודמוי חרוט. ציפורים אלה חיות בין העצים והשיחים וניזונות מחרקים. לעיתים הם מנהלים סימביוזה עם מיני בקר, כשהם "רועים" על גבם של פרות או ביזונים שעל גופם יש הרבה חרקים, ומכאן קיבלו את שמם. העופות מנקים את הפרות בתמורה לתזונתם.

עופות אלה מצויים בכל רחבי האמריקות והם טפילי תטולה המטילים ביצים בקינים של עופות אחרים, בעיקר סבכיים, דרוריים או פרושיים.

==מינים==
* Molothrus rufoaxillaris
* Molothrus oryzivorus
* Molothrus aeneus
* Molothrus bonariensis
* Molothrus ater

פזאי בקר עומדים על [[ביזון אמריקני.]]

== קישורים חיצוניים ==

* 

קטגוריה:בעלי חיים שתוארו ב-1832
קטגוריה:טקסונים שתוארו בידי ויליאם ג'ון סווינסון
קטגוריה:פזאיים
קורקס לבן-כנף

קורקס לבן-כנף המכונה גם זג לבן-כנף (שם מדעי: Corcorax melanorhamphos) היא ציפור שיר אוסטרלית דמוית עורב השייכת למשפחת הקורקורקסים. מין זה יחידי בסוגו.

ציפור זו מזכירה במראה את הזג של אירואסיה בצבעה השחור ובהתנהגותה. אורכה הממוצע 45 ס"מ והיא בעלת נוצות שחורות עם כנפיים לבנות, מקור גדול אפור ועיניים אדומות.

הציפור חיה בקבוצות משפחתיות גדולות של 4-20 חברים בכל אחת. החבורות טריטוריאליות וקבוצות גדולות ישתלטו על שטחי משפחות אחרות. לא רק את השטח הם לוקחים אלא גם גוזלים בוגרים של הדור הצעיר. הם מפתים צעיר אחד עם אוכל להגר למשפחה חדשה ואם הוא מסכים הוא עוזר לגדל את הגוזלים הצעירים יותר שצריכים הרבה מזון.

הקורקס ניזון מחרקים כמו חיפושיות וטרמיטים וגם מתולעים שהוא מוצא על הקרקע. הוא ניזון גם מפירות ופירות יער שמצויים על העץ. בכמה מקומות הוא אוכל בקרבת אנשים דרך קבע.

==קישורים חיצוניים==

==הערות שוליים==

שני זגים לבני כנף

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:קורקורקסים
קטגוריה:עופות יחידים בסוגם
קורקס אפור

קורקס אפור (שם מדעי: Struthidea cinerea) היא ציפור שיר אוסטרלית השייכת למשפחת הקורקורקסים. מין זה יחידי בסוגו.

הקורקס בעל ראש גדול ומקור רחב ושחור עם מראה דמוי עורב בצבע אפור ובעל מקור רחב ושחור. אורכו הממוצע 33 ס"מ. הוא בעל רגליים גדולות וזנב ארוך והעיניים שחורות וקטנות.

עופות אלה חיים יחדיו בלהקות ברחבי הערבה האוסטרלית וביערות של מחטניים של מזרח אוסטרליה בכמה חלקים בדרום אך בעיקר במרכז ובצפון אוסטרליה וקווינסלנד.

החבורות מקננות יחדיו בקנים עשויי בוץ הנבנים בין הענפים. החבורה כולה מגדלת את הגוזלים וכולם יוצאים לחפש מזון. הם ניזונים בעיקר מחרקים, תולעים ומפירות שונים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:קורקורקסים
קטגוריה:עופות יחידים בסוגם
רוסלת קרימסון

רוסלת קרימסון (שם מדעי: Platycercus elegans) הוא מין של תוכי ממשפחת הדרראים החי באוסטרליה.

== מאפיינים ==
אורכה של הרוסלה 36 ס"מ ובמשקל 130 גרם והיא בעלת גוף אדום עם כנפיים וזנב כחולים וקצוותיהם שחורים והמקור לבן עם בסיס שחור. זכרי הרוסלה גדולים הרבה יותר מהנקבות (כ-15% יותר גדולים).

הרוסלות הם תוכים צבעוניים החיים בחורש האוסטרלי של דרום אוסטרליה. הם חיים בין השיחים או העצים ומחפשים פירות למאכל. הם מקננים בחורי עצים והגוזלים נשארים בקן עד מאוחר אך הוריהם מפסיקים להאכיל אותם.

==תת-מינים==
* Platycercus elegans elegans
* Platycercus elegans flaveolus
* Platycercus elegans fleurieuensis
* Platycercus elegans melanopterus
* Platycercus elegans nigrescens
* Platycercus elegans subadelaidae

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:דרראים
קטגוריה:אוסטרליה: עופות
שחף חום-עורף

Chroicocephalus maculipennis
שחף חום-עורף (שם מדעי: Chroicocephalus maculipennis) הוא מין של שחף החי באמריקה הדרומית. 

אורכו של השחף 27–37 ס"מ ומשקלו 290–360 גרם. הוא בעל גוף לבן עם ראש חום והמקור אדום. העיניים גדולות ולבנות. 

השחף מעופף סביב אגמים קטנים, ביצות ונהרות וגם בכמה חופים באמריקה. השחף מצוי בברזיל, ארגנטינה, צ'ילה, אורוגוואי וגם באיי פוקלנד. 

השחפים חיים יחדיו בקבוצה ומחפשים מזון כמו חרקים, רכיכות, נבלות והם נטפלים לעופות אחרים כמו שלצדף או אגמייה שתופסים סרטנים. 

הם מקננים על הגדה בין עשבי החוף ומטילים 3–4 ביצים. לפעמים נטפלים אל השחפים ברווזים שחורי-ראש, אך האפרוחים הבוקעים יוצאים להסתדר לבדם אחרי הבקיעה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1823
קטגוריה:טקסונים שתוארו בידי מרטין ליכטנשטיין
קטגוריה:שחפיים
קטגוריה:איי פוקלנד: עופות
פרידריך קרל, נסיך הסן

פרידריך קרל, נסיך הסן (בגרמנית: Friedrich Karl von Hessen; 1 במאי 1868 - 28 במאי 1940), היה נסיך גרמני מבית הסן, חתנו של פרידריך השלישי, קיסר גרמניה, ומלך פינלנד למשך תקופה קצרה בסוף מלחמת העולם הראשונה.

==ביוגרפיה==
פרידריך קרל נולד ב-1 במאי 1868 באופנבך, לפרידריך וילהלם, נסיך הסן-קאסל ולאנה, נסיכת פרוסיה, בתם של קרל, נסיך פרוסיה ומריה, נסיכת סקסוניה-ויימאר-אייזנך.

ב-25 בינואר 1893 התחתן פרידריך קרל עם מרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית, ממנה נולדו לו 6 ילדים.

לאחר מהפכת אוקטובר ברוסיה בנובמבר 1917, הכריזה פינלנד על עצמאותה. במשך חמשת החודשים הראשונים של 1918 התחוללה בפינלנד מלחמת אזרחים קצרה אך קשה, שהשפיעה על הפוליטיקה הפנימים וכן על היחסים הבינלאומיים של פינלנד במשך שנים רבות. מצד אחד עמד "המשמר הלבן", שנלחם בשם האנטי-סוציאליסטים, ומצד שני לחם "המשמר האדום", שכלל בעיקר פועלים ואיכרים. בעזרת תמיכתה של גרמניה המשמר האדום הובס, ורק תבוסתה של גרמניה במלחמת העולם הראשונה מנע מפינלנד להפוך למדינה גרורה גרמנית.

במהלך מלחמת האזרחים נחתם חוזה ברסט-ליטובסק בין מעצמות המרכז לרוסיה, שקבע בין היתר כי פינלנד ואיי אולנד יפונו מיידית מחיילים רוסים, הנמלים הפינים יפונו מיידית מכוחות ימיים רוסים, וכי רוסיה תפסיק את התעמולה כנגד הממשלה הפינית.

בהכרזת העצמאות פינלנד הוגדרה כרפובליקה, אך למרות זאת, לאחר מלחמת האזרחים, וללא סוציאל-דמוקרטים, הצביעו בפרלמנט לטובת ייסוד ממלכת פינלנד. פרידריך קרל, שהיה גיסו של וילהלם השני, קיסר גרמניה, נבחר להיות המלך החדש. אולם עם תבוסתה של גרמניה במלחמה הרעיון נזנח, ופינלנד הפכה לרפובליקה, עם קארלו יוהו סטאלברג כנשיאה הראשון.

בשנת 1925 מת אחיו הגדול אלכסנדר פרידריך, רוזן הסן, ופרידריך קרל הפך לראש בית הסן. ב-28 במאי 1940 מת פרידריך קרל בקאסל, ובנו פיליפ, רוזן הסן ירש את תאריו, לאחר שבניו הגדולים יותר מתו במהלך מלחמת העולם הראשונה.

==משפחתו==
ב-25 בינואר 1893 התחתן פרידריך קרל עם מרגרטה, נסיכת פרוסיה, בתם של פרידריך השלישי, קיסר גרמניה וויקטוריה, הנסיכה המלכותית, ממנה נולדו לו 6 בנים:
* פרידריך וילהלם, נסיך הסן (1893–1916) - נהרג בקרב ברומניה במהלך מלחמת העולם הראשונה.
* מקסימיליאן, נסיך הסן (1894–1914) - נהרג בקרב בצרפת במהלך מלחמת העולם הראשונה.
* פיליפ, רוזן הסן (1896–1980) - ירש את אביו כראש בית הסן, נישא למפאלדה, נסיכת סבויה, בתו של ויטוריו אמנואלה השלישי, מלך איטליה.
* וולפגנג, נסיך הסן (1896–1989) - אחיו התאום של פיליפ. נישא למריה אלכסנדרה, נסיכת באדן.
* כריסטוף, נסיך הסן (1901–1943) - קצין בכיר בלופטוואפה במהלך מלחמת העולם השנייה, שם שימש כטייס וכן כראש שירות המודיעין של משרד התעופה בכפיפות ישירה להרמן גרינג, ונהרג במהלך המלחמה. נישא לסופיה, נסיכת יוון ודנמרק, אחותו של פיליפ, דוכס אדינבורו.
* ריכארד, נסיך הסן (1901–1969) - אחיו התאום של כריסטוף, חבר המפלגה הנאצית.

==אילן יוחסין==

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נסיכים גרמנים

קטגוריה:גרמנים שנולדו ב-1868
קטגוריה:גרמנים שנפטרו ב-1940
גדרון הפיה

גדרון הפיה (שם מדעי: Malurus cyaneus) הוא מין של עוף אוסטרלי ממשפחת סבכיי פיות הקרובה לדבשניים. הוא איננו גדרון אמיתי.

== מאפיינים ==
אורכו של הגדרון הזכר 15 ס"מ, אורך הזנב 5.9 ס"מ ומשקלו 8–13 גרם. הזכרים גדולים יותר מהנקבות. הגדרונים בעלי גוף שחור בעל ראש ועורף כחולים בוהקים ומקור קטן וכהה, כנפיים חומות ובטן לבנה. הם בעלי זנב ארוך המופנה כלפי מעלה. הנקבות חומות בהירות בצבען עם מקור גדול יותר בצבע אדום וגם להן זנב מזדקר כלפי מעלה.

הגדרונים מעופפים בדרומה של אוסטרליה בין העצים של החורש האוסטרלי. הם ניזונים מחרקים אותם הם מחפשים על קרקע החורש או בין העלים. הם צדים חגבים, צרצרים, חיפושיות ונמלים.

הגדרונים מקימים קנים עם בני זוג קבועים אך הנקבות מזדווגות עם זכרים נוספים. התטולה היא 3–4 ביצים אך אין לדעת אם כולן מבן הזוג הקבוע. הגוזלים מטופלים לא רק על ידי ההורים אלא גם על ידי גדרונים נוספים, שחלקם יזדווגו עם האם.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:סבכיי פיות

קטגוריה:אוסטרליה: עופות
פרנץ שליק

פרנץ יוזף היינריך, רוזן שליק צו באסאנו אונד ויסקירכן (בגרמנית: Franz Joseph Heinrich Graf Schlik zu Bassano und Weißkirchen; 23 במאי 1789 - 17 במרץ 1862) היה מפקד בכיר בצבא האימפריה האוסטרית אשר התבלט במהלך המרד ההונגרי של 1848.

==ביוגרפיה==
שליק נולד בפראג שהשתייכה אז לאימפריה הרומית הקדושה. הוא רצה להיות שופט, אולם ב-1808, במהלך מלחמת הקואליציה החמישית, התגייס לצבא האוסטרי כלויטננט ברגימנט קירסירים. הוא לחם בקרב אספרן אסלינג תחת פיקודו של הארכידוכס קרל, דוכס טשן, ולאחריו הועלה לדרגת ריטמייסר. בעקבות סיום המלחמה ב-1812, נכנסה אוסטריה לברית עם הקיסרות הצרפתית, וכמחאה פרש שילק מהצבא. באוגוסט 1813, במהלך מלחמת הקואליציה השישית, בגדה אוסטריה בצרפת והכריזה עליה במלחמה, ולפיכך התגייס שילק לצבא שוב. הוא מונה להיות שלישו של פרנץ הראשון, קיסר אוסטריה, ובמהלך קרב לייפציג נפצע קשה ואיבד את הראייה בעינו הימנית. מאז הוא נהג לחבוש על העין רטייה, אשר הפכה לסימן ההיכר שלו. בשנים הבאות הוא התקדם בסולם הפיקוד, וב-1848 כבר היה בדרגת פלדמרשל-לוטננט.

באותה שנה, פרצו מהפכות אביב העמים בכל רחבי אירופה, ובמיוחד באימפריה האוסטרית. שילק מונה למושל קרקוב בנובמבר של אותה שנה, ונצטווה לסייע בדיכוי המרד ההונגרי. הוא לקח 8,000 אנשים מחיל המצב שלו, וצעד עמם להונגריה דרך מעבר דוקלה, במקביל לתנועת הכוח האוסטרי העיקרי בפיקודו של הנסיך מווינדיש-גרץ. בדצמבר הוא הביס את ההונגרים בקרב בודמאר, וכבש מידי המורדים מספר ערים. ההונגרים גייסו במהירות 10,000 מורדים, והציבו אותם באזור מישקולץ בפיקוד לאזאר מאסארוס. שליק הביס אותו עוד באותו החודש בקרב שצ'צ'ו, ובינואר 1849 הביס אותו פעם נוספת בקרב קאסה. עם זאת, הוא לא ניצל את ניצחונו, והתמהמה במשך מספר שבועות, כך שההונגרים הצליחו להתארגן ולהביס אותו בשלושה קרבות רצופים. הוא היה בסכנת כיתור, אולם הצליח לחבור אל הנסיך מווינדיש-גראץ, והכוח המשולב שלהם הביס את ההונגרים בקרב קאפלונה במהלך פברואר. בספטמבר 1849, לאחר דיכוי המרד, הוא הועלה לדרגת גנרל חיל הפרשים ומונה למפקד הקורפוס ה-1 אשר הוצב במוראביה. 

ביוני 1854 הועבר לגליציה כמפקד הפיקוד ה-4, וב-1859 הועבר לאיטליה ולחם במלחמת אוסטריה-סרדיניה כחלק מהכוח של פרנץ גיולאי. בעקבות קרב מג'נטה הוא מונה למפקד הארמייה השנייה, ולחם עמה נגד האיטלקים והצרפתים בקרב סולפרינו. בעקבות הסכם וילאפרנקה הוא פרש מהצבא. לאחר פרישתו, הוא בנה לעצמו ארמון ליד וינה, ונפטר בו ב-17 במרץ 1862 בגיל 72.

==קישורים חיצוניים==

* פרנץ שליק מתוך הספר Biographisches Lexikon des Kaiserthums Oesterreich 
* פרנץ שליק מתוך הביוגרפיה הגרמנית הכללית 

קטגוריה:גנרלים אוסטרים
קטגוריה:אנשי צבא האימפריה הרומית הקדושה
קטגוריה:אנשי צבא במלחמות נפוליאון
קטגוריה:אביב העמים: אישים
קטגוריה:האימפריה האוסטרית
קטגוריה:מקבלי עיטור אלכסנדר נבסקי (האימפריה הרוסית)
קטגוריה:ילידי 1789
קטגוריה:אוסטרים שנפטרו ב-1862
ראם נאת' קובינד

ראם נאת' קובינד (בהינדי: राम नाथ कोविन्द; נולד ב-1 באוקטובר 1945) הוא פוליטיקאי הודי שכיהן כנשיא הודו בין השנים 2017–2022. השני מבני קאסטת הדלית שנבחר לתפקיד, והראשון מטעם מפלגת העם ההודית. כיהן כמושל ביהר (2015–2017), והיה חבר ברג'יה סבהה בשנים 1994–2006.

== ביוגרפיה ==
קובינד נולד ב-1 באוקטובר 1945 בהמחוזות המאוחדים של אגרה ואודה (היום אוטר פרדש), בכפר חקלאי.

קובינד קיבל תארים במסחר ומשפטים מאוניברסיטת קאנפור, והחל לעבוד בעריכת דין, כשהוא מצרף ללשכת עורכי הדין בדלהי ב-1971.

== קריירה פוליטית ==
קובינד החל את הקריירה הפוליטית שלו כשיכהן כיועץ מיוחד לראש ממשלת הודו מורארג'י דסאי בין 1977 ל-1978.

ב-1991 הצטרף קובינד למפלגת העם ההודית, וב-1994 נבחר לרג'יה סבהה מטעם אוטר פרדש. הוא כיהן ברג'יה סבהה במשך שתי כהונות, עד 2006.

ב-2015 מונה קובינד למושל ביהר.

=== נשיאות הודו ===
קובינד ניצח בבחירות לנשיאות הודו 2017 עם 65.65% מהקולות, בעוד שלמתמודדת האופוזיציה מיירה קומאר , נרשמו 34.35%.

קובינד החל את כהונתו כנשיא ב-25 ביולי 2017, בהחליפו את פרנב מוקהרג'י. הוא כיהן עד 25 ביולי 2022, והוחלף בידי דרופדי מורמו.

== חיים אישיים ==
ראם נאת' קובינד נישא ב-30 במאי 1974 לסאביטה קובינד ולהם בן ובת.

== קישורים חיצוניים ==

* 
* 
* 

== הערות שוליים ==

קטגוריה:נשיאי הודו
קטגוריה:ילידי 1945
קטגוריה:ביהר
קטגוריה:חברי הלוק סבהה
קטגוריה:חברי הרג'יה סבהה
קטגוריה:מפלגת העם ההודית
קטגוריה:מושלי המדינות והטריטוריות של הודו
קטגוריה:משפטנים הודים
אליפות ברזיל בכדורגל 1991

אליפות ברזיל בכדורגל 1991 הייתה הפעם ה-35 בו נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 2 בפברואר 1991 והסתיימו ב-9 ביוני 1991. 

בתחרות השתתפו 20 קבוצות. מליגת משנה העפילו לליגה הבכירה רסיפה ואתלטיקו פרנאאנסה. 

בעונה הסדירה הקבוצות חולקו לשני בתים. הקבוצות נפגשו עם הקבוצות האחרות של הבית משחק בית ומשחק חוץ. ארבע קבוצות מכל בית העפילו להמשך התחרות. הקבוצות שזכו במקום אחרון בבית יירדו לליגת משנה.

השלב הבא כלל משחקי רבע הגמר, חצי הגמר והגמר בשיטת משחק בית ומשחק חוץ.

במהלך שלב הבתים של האליפות עבור הניצחון הוענקו שתי נקודות ונקודה עבור תיקו. במהלך שלבי הגמר, במידה ומפגש כפול לא נתן הכרעה, הקבוצה עם הישג טוב יותר בשלב הקודם העפילה להמשך התחרות. 

סאו פאולו זכתה באליפות. זו הייתה הזכייה השלישית בתולדות המועדון. 

בסיום העונה גרמיו וויטוריה ירדו לליגת משנה. מליגת משנה העפילו לליגה הבכירה פאיסנדו וגוארני.

==שלבי הגמר==

==טבלה סופית של הליגה==
{| class="wikitable" width=80% style="font-size:100%"
!!width=10|מיקום
!קבוצה
!width=15|משחקים
!width=15|ניצחונות
!width=15|תיקו
!width=15|הפסדים
!width=15|שערי זכות
!width=15|שערי חובה
!width=15|הפרש שערים
!width=15|נקודות
!הערות
|- bgcolor="#FFFF00"
||1||סאו פאולו||26||19||11||4||4||26||14||12|| העפלה לגביע ליברטדורסהשתתפות בסופרקופה סודאמריקנה 
|- style="background:#97DEFF;"
||2||ברגנטינו||26||19||9||8||2||27||14||13|| העפלה לגביע קונמבול
|- style="background:#97DEFF;"
||3||פלומיננסה||24||19||10||4||5||28||19||9 || העפלה לגביע קונמבול
|- style="background:#97DEFF;"
||4||אתלטיקו מיניירו||24||19||8||8||3||28||19||9 || העפלה לגביע קונמבול
|-
||5||קורינתיאנס||24||19||8||8||3||23||17||6
|-
||6||פלמיירס||22||19||7||8||4||20||19||1
|-
||7||אינטרנסיונל||20||19||5||10||4||19||16||3
|- bgcolor=#99BADD
||8||סנטוס||19||19||7||5||7||23||20||3||השתתפות בסופרקופה סודאמריקנה 
|- bgcolor=#99BADD
||9||פלמנגו||19||19||7||5||7||20||24||4-||השתתפות בסופרקופה סודאמריקנה 
|-
||10||פורטוגזה||19||19||5||9||5||14||15||1-
|-
||11||ואסקו דה גאמה||19||19||4||11||4||22||26||4-
|-
||12||בוטפוגו||18||19||6||6||7||19||21||2-
|-
||13||באהיה||18||19||5||8||6||16||18||2-
|-
||14||נאוטיקו||17||19||7||3||9||19||25||6-
|-
||15||גויאס||17||19||6||5||8||27||24||3
|- bgcolor=#99BADD
||16||קרוזיירו||16||19||5||6||8||23||28||5-||השתתפות בסופרקופה סודאמריקנה 
|-
||17||אתלטיקו פרנאאנסה||15||19||5||5||9||27||28||1-
|-
||18||רסיפה||13||19||4||5||10||15||30||15-
|- style="background:#FF8888;"
||19||גרמיו||12||19||3||6||10||15||24||9-|| העפלה לגביע קונמבולהשתתפות בסופרקופה סודאמריקנה ירדה ליגה
|- style="background:#FF8888;"
||20||ויטוריה||12||19||3||6||10||17||27||10-||ירדה ליגה
|}

==שחקנים מצטיינים==
פאוליניו, שחקנה של סנטוס כבש 11 שערים וזכה בתואר מלך השערים של האליפות. 

מאורו סילבה, שחקנה של ברגנטינו זכה בפרס "כדור הזהב" לכדורגלן העונה.

==קישורים חיצוניים==
*[http://www.rsssfbrasil.com/tablesae/br1991.htm נתונים מאתר rsssf]
* [https://web.archive.org/web/20170729094245/http://futpedia.globo.com/campeonato/campeonato-brasileiro/1991 נתונים מאתר futpedia]

ברזיל
קטגוריה:עונות באליפות ברזיל בכדורגל
חנוך דב פאדווא

רבי חנוך דב (העניך) פדווא (ה'תרס"ח, 1908 - ט"ו באב ה'תש"ס, 2000) היה אב בית דין התאחדות קהילות החרדים בלונדון, ומחבר שו"ת "חשב האפוד".

== ביוגרפיה ==
פאדווא נולד בבוסק שבגליציה (כיום אוקראינה) לרב אליעזר זאב טויבער, חסיד בעלזא ואלעסק, ולטויבא בת הרב שמואל יוסף פאדווא, ונקרא על שם סביו האדמו"ר רבי חנוך דב העניך מאיר מאלעסק. 

כשהיה בן חמש פרצה מלחמת העולם הראשונה ומשפחתו היגרה לווינה, שם למד אצל הרב חיים פינטר מבוקאווסק. למד בישיבות צעהלים ומטרסדורף, ולאחר מכן בשטיבל של חסידי בעלזא בקרקוב. נסמך להוראה מהרב שמואל פירר אב בית דין קרוסנו.

היה נשוי לחנה גיטל, בתו של נפתלי גוטסמן, הגבאי של האדמו"ר רבי ישכר דב רוקח מבעלזא.

היה רב בית המדרש "שומרי הדת" בווינה, ובעת סיפוח אוסטריה על ידי הגרמנים נאסר על ידם וישב בבית הסוהר משך כשנה, עד ששוחרר בתנאי שיעזוב את המדינה, ועלה לארץ ישראל.

התיישב בירושלים והתקרב בין היתר לרב יוסף צבי דושינסקי, הרב דב בעריש וידנפלד והרב שמשון אהרן פולונסקי. הרב פאדווא התמנה למו"ץ בעדה החרדית ולרב בשכונות בתי ראנד, בתי ברוידא, ושכונת כנסת ישראל. היה חסיד בעלזא. רבי אהרן רוקח מבעלזא כיבדו ושלח אליו שאלות בהלכה. כשיסד הרב מטשעבין את ישיבת כוכב מיעקב בירושלים, קרא לרבי חנוך דב לכהן כראש ישיבה.

לאחר שנפטרה אשתו בח' בטבת תש"ד נשא את יהודית, נכדתו של הרב יוסף חיים זוננפלד. נפטרה ביום ז' שבט תשנ"ג.

בשנת תשט"ו מונה לאב בית דין התאחדות קהילות החרדים בלונדון, תפקיד שבו כיהן רבי חנוך דב עד לפטירתו.

חיבר שו"ת "חשב האפוד" (ג' חלקים), בהסכמתו של הרב מטשעבין.

נפטר בט"ו באב ה'תש"ס (16 באוגוסט 2000) ונטמן בהר המנוחות בירושלים.

==מילדיו==
* בריינא מאשא, אשת רבי שלום פרידמן, דיין בהתאחדות קהילות החרדים בלונדון
*הרב יוסף, ראש הדיינים ונשיא התאחדות קהילות החרדים בלונדון ורב בית המדרש "חשב האפוד" בעיר
* רבי משה חיים אפרים פאדווא, ממלא מקומו בתפקיד אב בית דין התאחדות קהילות החרדים בלונדון
* הרב יהושע העשיל, דיין ומורה צדק במנצ'סטר

==ספריו==
* "[http://www.hebrewbooks.org/911 חשב האפוד]" חלק א', באתר היברו בוקס
* "[http://www.hebrewbooks.org/912 חשב האפוד]" חלק ב'-ג', באתר היברו בוקס

==תלמידיו הבולטים==
* הרב אברהם יונה שוורץ רבה של וינה.

==קישורים חיצוניים==
* 

== הערות שוליים ==

קטגוריה:רבנים גליציאנים
קטגוריה:רבנים חסידים
קטגוריה:ראשי ישיבה חסידים בישראל
קטגוריה:רבנים בריטים
קטגוריה:לונדון: רבנים
קטגוריה:רבני בעלז
קטגוריה:מחברי ספרי שו"ת
קטגוריה:אבות בתי דין
קטגוריה:יהודים הקבורים בהר המנוחות
קטגוריה:עולים במלחמת העולם השנייה
קטגוריה:ישראלים שהיגרו לממלכה המאוחדת
קטגוריה:בריטים ממוצא יהודי-פולני
קטגוריה:ישראלים שנולדו ב-1908
קטגוריה:בריטים שנולדו ב-1908
קטגוריה:ישראלים שנפטרו ב-2000
קטגוריה:אנגלים שנפטרו ב-2000
משוואת קלרו

משוואת קלרו (באנגלית: Clairaut's relation), שנקראת על שם אלכסיס קלוד קלרו, היא נוסחה בגאומטריה דיפרנציאלית שמתארת את ההתנהגות של גאודזות על משטחי סיבוב. קלרו גזר את הנוסחה ראשית עבור גאודזות של כדור, ולאחר מכן הראה שהיא תקפה גם למשטח סיבוב שרירותי; הוא יישם אותה במאמר מ-1733 למקרה של גאודזות על משטחי סיבוב ממעלה רביעית.

== הנוסחה ==

הנוסחה קושרת בין המרחק (r(t מנקודה על מעגל גדול של ספירת היחידה לציר ה-z, לזווית (θ(t בין הווקטור המשיק לעקום למעגל המתאר את קו הרוחב המקומי:

<math> r(t) \cos \theta(t) = \text{constant}.\, </math>

הקשר הזה נשאר תקף למשטח סיבוב שרירותי.

ניסוח מתמטי פורמלי של משוואת קלרו הוא כדלהלן:

ניתן לתת גם פרשנות פיזיקלית לקביעה זאת; משוואת קלרו מבטאת את הרעיון שהתנע הזוויתי של חלקיק יחסית לציר הסיבוב של המשטח המחליק לאורך מסילה גאודזית ללא השפעת כוחות חיצוניים (פרט לאלו השומרים אותו על המשטח) צריך להישמר.

== ראו גם ==

* מסילה גאודזית

קטגוריה:גאומטריה דיפרנציאלית
עאיד חבשי

עאיד חבשי (בערבית: عايد حبشي; נולד ב-10 במאי 1995 באכסאל שבישראל) הוא כדורגלן ערבי-ישראלי המשחק בעמדת הבלם בעירוני קריית שמונה.

==קריירת מועדונים==
חבשי נולד באכסאל, ישראל, למשפחה ערבית-מוסלמית. התחיל לשחק כדורגל בקבוצות הילדים של הפועל נצרת עילית, וכשהיה בן 14 עבר למחלקת הנוער של מכבי חיפה. ב-28 בנובמבר 2012 ערך את הופעת הבכורה שלו בקבוצה הבוגרת של המועדון, כשפתח בהרכב בהפסד 2–3 למכבי נתניה במסגרת גביע הטוטו. את הופעת הבכורה שלו בליגת העל ערך ב-21 באפריל 2013, בהפסד 1–2 לבני יהודה תל אביב. בעונת 2013/2014 ערך שלוש הופעות בליגת העל, ובמקביל המשיך לשחק בקבוצת הנוער.

ב-3 בפברואר 2015 הושאל חבשי לבני סכנין כחלק מעסקת העברתו של אברהם פאס למכבי חיפה. בסכנין היה חבשי שחקן הרכב, ועד תום עונת 2014/2015 ערך 13 הופעות בליגה. בעונת 2015/2016 חזר חבשי למכבי חיפה, ערך 15 הופעות בליגה והיה שותף לזכייה של הקבוצה בגביע המדינה. ב-14 ביולי 2016 ערך את הופעת הבכורה שלו בזירה האירופית בתיקו 1–1 נגד נומה קאליו. ב-1 בפברואר 2017 הושאל להפועל רעננה, במדיה ערך ארבע הופעות עד תום עונת 2016/2017.

ב-27 ביוני 2017 הושאל חבשי לקבוצת בני יהודה תל אביב. ב-9 בדצמבר 2017 הבקיע את שער הבכורה שלו בקריירה, בניצחון 2–1 על מכבי נתניה. חבשי פתח בכל 36 משחקי הליגה של הקבוצה בעונת 2017/2018 ולא החמיץ דקת משחק אחת, והקבוצה סיימה את העונה בפלייאוף העליון.

לקראת עונת 2018/2019 חזר מההשאלה למכבי חיפה. 

ב-25 ביוני 2021 חתם חבשי לשנתיים בעירוני קריית שמונה<ref></ref>. ב-25 בספטמבר כבש שער בכורה בניצחון 0-1 על הפועל נוף הגליל.

== קריירה בינלאומית ==
לזכותו של חבשי ארבע הופעות במדי נבחרת נוער ב' של ישראל עד גיל 18, חמש-עשרה הופעות במדי נבחרת הנוער עד גיל 19, ושלוש-עשרה הופעות במדי הנבחרת הצעירה עד גיל 21.

במאי זומן חבשי לראשונה לסגל נבחרת ישראל הבוגרת, לקראת משחק ידידות נגד , אך המשחק בוטל. ב-7 בספטמבר 2018, ערך את הופעת הבכורה שלו בבוגרים של הנבחרת, כשגם פתח בהרכב במשחק מול במסגרת עונת הביכורים של ליגת האומות של אופ"א, שנגמר בהפסד חוץ לישראל 1–0.

==תארים==
; מכבי חיפה
* אליפות: 2020/2021
* גביע המדינה: 2015/2016

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני נבחרת ישראל
קטגוריה:כדורגלני מכבי חיפה
קטגוריה:כדורגלני בני סכנין
קטגוריה:כדורגלני הפועל רעננה
קטגוריה:כדורגלני בני יהודה תל אביב
קטגוריה:כדורגלני עירוני קריית שמונה
קטגוריה:כדורגלנים ערבים ישראלים
קטגוריה:מוסלמים
קטגוריה:ישראלים שנולדו ב-1995
ניהיל נובי

לוח בראדום לזכר 500 שנה לאימוץ החוקה
אין כל חדש ללא הסכמה משותפת (בלטינית: Nihil novi nisi commune consensu) היא הכותרת של החוקה משנת 1505 אשר אומצה בידי הסיים הפולני במהלך מפגש בטירה המלכותית בראדום, ונחתמה בידי המלך אלכסנדר יגיילו ב-3 במאי של אותה שנה.

"חוקת ראדום" קבעה ש"החוקים הכללי והמעשים הציבוריים אינם נוגעים ליחיד, אלא לכלל האומה", ולפיכך "אין כל חדש ללא הסכמה משותפת". היינו נאסר על המלך להוציא חוקים חדשים ללא הסכמת כל בני האצולה החברים בסיים, למעט החוקים המסדירים את ערי המלוכה, אדמות הכתר, המכרות, הממלכות, האיכרים המלכותיים והיהודים. החלטה זו של הסיים יצרה את מה שכונה לימים "דמוקרטיית האצילים", כיוון שהיא העניקה כוח רב לבני האצולה הפולנים הרבים (אשר היוו עשרה אחוזים מכלל האוכלוסייה). כל בני האצולה ללא קשר למעמדם הכלכלי, נחשבו לבני מעמד שווה ונהנו מזכויות רבות. מעמד האצולה שלט בסיים ובמלך הנבחר של פולין. כוחם של בני האצולה בממלכת פולין ובהמשך ב רק הלך וגדל, עד שכעבור שתי מאות אף הוגדל הם יכלו להטיל ליברום וטו.

המילים "אין כל חדש" נלקחו בהשראת : "אֵין כָּל חָדָשׁ תַּחַת הַשָּׁמֶשׁ" (בתרגום ללטינית: nihil novi sub sole).

==קישורים חיצוניים==

* המסמך בוויקיטקסט בלטינית ובפולנית

קטגוריה:ערכים שבהם תבנית בריטניקה אינה מתאימה
קטגוריה:פולין: פוליטיקה
קטגוריה:פולין: היסטוריה
סנונית עצים

סנונית עצים (שם מדעי: Tachycineta bicolor) היא מין של ציפור ממשפחת הסנוניתיים החיה ברחבי אמריקה הצפונית ועד למרכז אמריקה.

סנונית זו מגיעה לאורך 13.5 ס"מ ולמשקל 20 גרם. היא בעלת נוצות כחולות בחלקה העליון ובכנפיה והראש כחול מלבד אזור העיניים השחורות והמקור האפור. תחתית המקור ומטה לבנים וקצוות הכנפיים שחורות. הסנונית בעלת כנפיים ארוכות וזנב דמוי מזלג.

הן תופסות חרקים מעופפים קטנים ויאכלו גם פירות מהעצים.

הסנוניות מקננות בחורים טבעיים ומלאכותיים בסביבות נהרות ולעיתים מקננות בין קופסאות הבנויות לציפורים אחרות. התנהגות זו הגדילה את מספרן באזורים רבים.

==קישורים חיצוניים==

==הערות שוליים==

קטגוריה:טקסונים שתוארו בידי לואי-פייר וייו
קטגוריה:סנוניתיים
קטגוריה:ארצות הברית: עופות
קטגוריה:בעלי חיים שתוארו ב-1808
חטפית יתושים

חטפית יתושים (שם מדעי: Polioptila) הוא סוג של ציפורים ממשפחת הפוליופטילים, הקרובה לחטפיתיים, הנפוצות באמריקה הצפונית.

עופות אלה קטנים מאוד ומזכירים במראם גדרונים. אורכם 10-13 ס"מ ומשקלם 4-9 גרם. הם בעלי גוף אפור עם ראש כהה ופס על העיניים. המקור דק ושחור, מעוצב לתפיסת טרף קטן במהירות.

באורח חייהם הם מזכירים את החטפיתיים. הם אורבים לחרקים מעופפים העוברים סמוך שיעופו לענפים, עליהם הם עומדים, ואז עטים עליהם מאחור. 

חטפיות יתושים נפוצות ממרכז ודרום ארצות הברית, דרך מקסיקו ועד ליערות אמריקה הדרומית. רובן חיות באזורים סובטרופיים וחלקן גם במדבריות.

==מינים==
* Polioptila caerulea
* Polioptila lembeyei
* Polioptila californica
* Polioptila melanura
* Polioptila nigriceps
* Polioptila albiloris
* Polioptila guianensis
* Polioptila clementsi
* Polioptila plumbea
* Polioptila lactea
* Polioptila schistaceigula
* Polioptila dumicola

==קישורים חיצוניים==

* 

קטגוריה:בעלי חיים שתוארו ב-1855
קטגוריה:טקסונים שתוארו בידי פיליפ סקלטר
קטגוריה:פוליופטילים
קוקיית דידריק

קוקיית דידריק, או קוקייה ירוקה (שם מדעי: Chrysococcyx caprius), היא מין עוף טפיל ממשפחת הקוקייתיים הקרובה לקוקייה אזמרגדית. קוקייה זו חיה באפריקה שמדרום לסהרה ובקצה חצי האי ערב בסוואנות מיוערות ויערות פתוחים ושיחיות וכן בגדות נהר. 

עד היום נרשמו בישראל שתי תצפיות בלבד, שתיהן מאילת: הפרט הראשון נצפה באביב 1994. הפרט השני טובע בפארק הצפרות של העיר - ביום האחרון של 2022.<ref></ref>

==תיאור==
זוהי קוקייה קטנה שאורכה 18–20 ס"מ והיא בעלת נוצות ירוקות מבריקות, עורף בצבע נחושת, וכתמים לבנים על הכנפיים והצוואר. העיניים אדומות והמקור קטן ושחור. הקוקייה מפוספסת מתחת לכנפיים. הנקבות דומות לזכרים אך בעלות צבעי נחושת ביותר מקומות בגוף מאשר ירוק.

היא חיה בין הענפים של עצי הסוואנה ומשמיעה רעשים עזים כדי להתריע על טריטוריה. היא אוכלת מגוון חרקים וזחלים שהיא מחלצת מחוריהם.

הקוקייה נטפלת לעופות אחרים, בעיקר לאורגיים כמו לאורג הכפר (Ploceus cucullatus) או למיני שזרן אדום קולר (Euplectes ardens). ואולם כמה אורגיים מקשים עליה להטיל להם ביצים ואצל חלקם היא כלל אינה מסוגלת להיכנס. אורג הכף מכין מעברי כניסה לקינו הכדורי עם כניסה מלמטה בה יכול להיכנס רק עוף הקטן מהאורג והקוקייה גדולה מדי, ואורג מסיכה קטן (Ploceus intermedius) מספיק גדול כדי להיכנס אליו, אך האוכלוסיות שלו פיתחו גוני צבעים שונים שהקוקייה לא הצליחה להסתגל אליהם. כשהיא מטילה ביצה בתוך אחד הקנים היא בולטת בשונותה ונזרקת מיד מהקן.

== גלריה ==
<gallery>
קובץ:Chrysococcyx caprius (36204828730).jpg|עין וטבעת-עין בצבע אדום בולט, יוהנסבורג, דרום אפריקה
קובץ:Diederik cuckoo, Chrysococcyx caprius, at Mapungubwe National Park, Limpopo, South Africa - male (29422300413).jpg|פספוס בתת-כנף, לימפופו, דרום אפריקה
קובץ:Diederik cuckoo, Chrysococcyx caprius, at Mapungubwe National Park, Limpopo, South Africa - male (29421628784).jpg|קוקיית דידריק מפגינה את ניצוייה הזוהר, לימפופו, דרום אפריקה
קובץ:Chrysococcyx caprius00.jpg|נקבה, הפארק הלאומי פילאנסברג, דרום אפריקה
קובץ:Chrysococcyx caprius (45250104084).jpg|צעיר, קייפטאון, דרום אפריקה
</gallery>

== קישורים חיצוניים ==

==הערות שוליים==

קטגוריה:בעלי חיים שתוארו ב-1783
קטגוריה:טקסונים שתוארו בידי פיטר בודארט
קטגוריה:קוקיתיים
קטגוריה:ארץ ישראל: קוקייתיים
קטגוריה:ניגריה: עופות
קטגוריה:הרפובליקה הדמוקרטית של קונגו: עופות
קטגוריה:קניה: עופות
חובב ורדי

חובב ורדי הוא קצין צה"ל בדרגת אלוף-משנה המשרת כראש מחלקת תורת לחימה בחטיבת התורה וההדרכה באמ"ץ.

==ביוגרפיה==
התגייס לצה"ל ועבר קורס מפקדי טנקים וקורס קציני שריון. שימש מפקד מחלקה ומפקד פלוגה. ב-2009 מונה למפקד גדוד 75 בחטיבה 7. ב-2011 מונה למפקד גדוד 198 בחטיבה 460. ב-2014 מונה למפקד חטיבה 8 בדרגת אלוף-משנה. לאחר מכן מונה לסגן מפקד עוצבת אדום. בהמשך מונה לראש מחלקת תורת לחימה בחטיבת התורה וההדרכה באמ"ץ.

קטגוריה:מפקדי גדוד 75
קטגוריה:מפקדי גדודים בחטיבה 460
קטגוריה:מפקדי חטיבה 8
קטגוריה:אלופי-משנה בצה"ל
קטגוריה:ראשי מחלקת תורת לחימה
קטגוריה:ישראלים שנולדו במאה ה-20